
Parlamentul României
Camera Deputaţilor



	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 



	Bucureşti,
	12.10.2020

	Nr.
	4c-7/322




Către

BIROUL PERMANENT AL CAMEREI DEPUTAŢILOR



	Vă înaintăm, alăturat, raportul asupra proiectului de Lege pentru completarea Legii nr.184/2001 privind organizarea şi exercitarea profesiei de arhitect, transmis Comisiei pentru administraţie publică şi amenajarea teritoriului pentru dezbatere în fond, în procedură de urgență, cu adresa nr. PLx 423/2020 din 7 iulie 2020.
	În raport cu obiectul şi conţinutul reglementării, proiectul de lege face parte din categoria legilor ordinare.




PREŞEDINTE,

ANGELICA FĂDOR


	

Comisia pentru administraţie publică şi amenajarea teritoriului 
Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 

	Bucureşti,
	12.10.2020

	Nr.
	4c-7/322





	R A P O R T 
asupra Proiectului de Lege pentru completarea Legii nr.184/2001 privind organizarea şi exercitarea profesiei de arhitect

	În conformitate cu prevederile art. 94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, cu dezbatere pe fond, în procedură de urgență, cu proiectul de Lege pentru completarea Legii nr.184/2001 privind organizarea şi exercitarea profesiei de arhitect transmis cu adresa nr. PLx 423/2020 din 7 iulie 2020, înregistrat cu nr. 4c-7/322 din 7 iulie 2020.
	Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art. 91 din Regulamentul Camerei Deputaţilor, republicat, cu modificările și completările ulterioare.
	Senatul, în calitate de primă Cameră sesizată, a adoptat proiectul de lege în şedinţa din 1 iulie 2020, cu respectarea prevederilor art. 76 alin.(2) din Constitutia României republicată.
	La întocmirea prezentului raport Comisia pentru administrație publică și amenajarea teritoriului a avut în vedere:
· avizul favorabil al Consiliului Legislativ (nr. 405/29.04.2020);
· avizul favorabil al Comisiei pentru egalitate de șanse pentru femei și bărbați (nr. 4c-20/396/13.07.2020);
· avizul favorabil al Comisiei de învățământ, știință, tineret și sport (nr. 4c-11/306/13.07.2020);
· avizul favorabil al Comisiei pentru muncă și protecție socială (nr. 4c-9/546/27.08.2020).
           Proiectul de lege are ca obiect de reglementare transpunerea parţială a Directivei 2005/36/CE a Parlamentului European şi a Consiliului din 7 septembrie 2005 privind recunoaşterea calificărilor profesionale,  vizând alinierea legislației naționale din domeniu cu normele și exigențele comunitare, prin care România este obligată să confere posibilitatea exercitării profesiei de arhitect pentru persoanele care au dovada terminării formării profesionale existente la 5 august 1985 și începută cel târziu la 17 ianuarie 2014, oferită de ”Fachhochschulen” în Republica Federală Germania pentru  perioadă de trei ani și care satisface cerințele minime prevăzute de legislația română în conformitate cu pct. 2 din Anexa nr. 3 a Hotărârii de Guvern nr. 469/2015 pentru aprobare criteriilor minime obligatorii de autorizare și acreditare pentru programele de studii universitare, precum și cu art. 7 din Normele metodologice de aplicare a Legii nr. 184/2001 privind organizarea profesiei de arhitect,  în măsura în care formarea a fost urmată de o perioadă de patru ani de experiență profesională în Republica Federală Germania, atestată de un certificat oficial eliberat de autoritatea competentă în circumscripția căruia figurează respectivul arhitect.
           Potrivit prevederilor art. 61 din Regulamentul Camerei Deputaţilor, republicat, cu modificările și completările ulterioare,  Comisia pentru administraţie publică şi amenajarea teritoriului a examinat proiectul de lege în şedinţa online din 12 octombrie 2020.
	La lucrările Comisiei pentru administrație publică și amenajarea teritoriului au fost prezenţi deputați conform listei de prezență.
La dezbaterile care au avut loc au participat, în calitate de invitați, în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, domnul Horea-Arthur Șarlea – Subsecretar de stat în cadrul Ministerului Lucrărilor Publice, Dezvoltării și Administrației, doamna Anca Ginavar –Director în cadrul Ministerului Lucrărilor Publice, Dezvoltării și Administrației, Direcția Generală Dezvoltare Regională și Infrastructură - Direcția tehnică,  și domnul Bogdan Ghinea –consilier în cadrul Ministerului Lucrărilor Publice, Dezvoltării și Administrației, Direcția Generală Dezvoltare Regională și Infrastructură .
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaților adoptarea proiectului de Lege pentru completarea Legii nr.184/2001 privind organizarea şi exercitarea profesiei de arhitect,  cu un amendament admis prezentat în Anexa la prezentul raport.
	În funcţie de obiectul şi conţinutul său, proiectul de lege face parte din categoria legilor ordinare.



	PREŞEDINTE,
	SECRETAR,

	Angelica FĂDOR
	Constatin ȘOVĂIALĂ



   











Întocmit,
Consilier parlamentar, Beatrice Meianu




ANEXĂ

Amendamente admise

	Nr. crt.
	
Text adoptat de Senat
	Amendamente propuse
(autorul amendamentelor)
	Motivarea amendamentelor
propuse

	1. 
	LEGE
pentru completarea Legii nr. 184/2001 privind organizarea și exercitarea profesiei de arhitect
	Nemodificat
	

	2. 
	Articol unic. – După articolul 122 din Legea nr. 184/2001 privind organizarea și exercitarea profesiei de arhitect, republicată în Monitorul Oficial al României, Partea I, nr. 470 din 26 iunie 2014, cu modificările și completările ulterioare, se introduce un nou articol, art. 123, cu următorul cuprins:

	Nemodificat
	

	3. 
	”Art. 123.- Ordinul Arhitecților din România recunoaște calificarea profesională în scopul accesului și exercitării profesiei de arhitect în baza documentelor care atestă absolvirea formării existente la data de 5 august 1985 și începută cel târziu la data de 17 ianuarie 2014, conferită de ” Fachhochschulen” în Republica  Federală Germania pentru  perioadă de 3 ani, și care satisface cerințele stabilite la pct.2 din  Anexa nr. 3 la Hotărea Guvernului nr. 469/2015 pentru aprobarea criteriilor minime obligatorii de autorizare și acreditare pentru programele de studii universitare de medicină, medicină dentară, farmacie, asistență medicală generală, moașe, medicină veterinară, arhitectură și acordă accesul la activitățile prevăzute la art. 7 din normele metodologice de aplicare a Legii nr. 184/2001, republicată, cu modificările și completările ulterioare, aprobate prin Hotărârea Guvernului nr. 932/2010 pentru aprobarea Normelor metodologice de aplicare a Legii nr. 184/2001 privind organizarea și exercitarea profesiei de arhitect, republicată, cu modificările și completările ulterioare, cu titlul oficial de calificare de arhitect, numai dacă formarea a fost urmată de o perioadă de 4 ani de experiență profesională în Republica Federală Germania, atestată de un certificat oficial eliberat de autoritatea competentă în circumscripția căruia figurează respectivul arhitect.”
	Nemodificat
	

	4. 
	
***
Prezenta lege transpune art. 48 alin.(2) și art. 49 alin.(3) din Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale, publicată în Jurnalul Oficial a Uniunii Europene, seria L, nr. 255 din 30 septembrie 2005, cu modificările și completările ulterioare.
	
***
Prezenta lege transpune art. 49 alin.(3) din Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale, publicată în Jurnalul Oficial a Uniunii Europene, seria L, nr. 255 din 30 septembrie 2005, cu modificările și completările ulterioare.

Autor: Comisia pentru administrație publică și amenajarea teritoriului
	

Tehnică legislativă - Îndreptare eroare de redactare Senat întrucât prezentul proiect de  Lege transpune numai art. 49 alin. (3) din Directivă.

